text: Hvad skal vi synge? Du bestemmer!
  26 december 2014 kl. 07.02
  En kirke i Haderslev har et tilbud til kirkegængerne: De får selv lov til at bestemme, hvad der skal synges i kirken.
  Det er i Hertug Hans Kirke i Haderslev, der kommer med tilbuddet, og det gælder eftermiddagens sene gudstjeneste.
  - Har du en julesalme, du holder af, og som du mangler at få sunget? Så tag dit ønske med og aflever det ved døren, siger sognepræst Kirsten Münster.
  Der er ingen ønsker, der kan komme bag på organisterne. De har nemlig forberedt sig på hele salmebogen til gudstjenesten.
  